Rohde & Schwarz

Rohde & Schwarz ( dina basa Jerman; pronunsiasi anglik ) nyaéta hiji kelompok pausahaan bébas nu husus bagerak dina widang elektronika. R & S mangrupa panyadia solusi kasohor dina widang ngetes jeung ngukur, siaran, monitoring radio, jeung radiolocation, ogé komunikasi radio misi kritis. Ti saprak ngadegna leuwih ti 75 taun ka tukang, Rohde & Schwarz geus mibanda éksistensi global sarta jaringan layanan di leuwih ti 70 nagara. R & S boga kurang leuwih 11500 karyawan tur meunang revenue € 2.04 miliar dina taun buku saméméhna. Puseur pausahaanana aya di Munich, Jerman.

Pausahaan ieu mimitina diadegkeun ku Dr. Hermann Schwarz jeung Dr. Lothar Rohde nu pinanggih nalika masih jadi mahasiswa salila diajar di Jena. Taun 1932 aranjeunna mimiti digawe bareng nyieun alat keur ngukur frékuénsi nu présisi sarta ngadegkeun pausahaan taun 1933.

Pausahaan ieu meunang pangajen dina Technology & Engineering Emmy Award taun 2008 keur yasana dina ngamekarkeun sistim monitoring keur standar nu cocog pikeun transport stream ATSC & DVB.

Milestone tehnis 

1933 Instrumen ukur Eropa munggaran keur keramik frékuénsi luhur 
 
1934 Ngamekarkeun alat ukur frékuénsi tepi ka 750 MHz 
 
1934 Ngamekarkeun pangirim gelombang pondok munggaran 1-kW 
 
1935 Produksi alat ukur frékuénsi tepi ka 3,000 MHz 
 
1937 Produksi standar frékuénsi taya tandinganana sadunya 
 
1938 Jam kristal portabel munggaran sadunya 
 
1949 Pangirim siaran sora FM VHF Eropa munggaran

1950 Analisis raramat vektor kalayan diagraf Zg

1955 Ngaladenan kaamanan udara - ngamekarkeun panimu arah radio NAP1

1957 Ngamekarkeun panarima gelombang pondok standar EK 07 nu kasohor 
 
1964 Sistim monitoring noise lalu lintas udara Eropa munggaran keur Bandara Frankfurt
 
1967 Sistim tes IC otomatis Eropa munggaran 
 
1974 Pangetes radio mobil munggaran nu dikadalikeun ku mikroprosésor 
 
1975 Sistim munggaran di dunya keur ngamonitor kualitas sinyal TV 
 
1979 Panimu arah radio pangakuratna di dunya keur monitoring lalu lintas kapal laut 
 
1980 Sistim transmisi TV dua sora/steréo Eropa munggaran  
 
1984 prosésor munggaran keur setup tumbu gelombang pondok otomatis 
 
1986 Wawanoh kana sistim data radio (radio data system,RDS) di Jerman 
 
1986 Standar anyar keur analisis spektrum maké Spectrum Analyzer FSA 
 
1990 Simulator sistim GSM minangka pangwanoh tehnis kana éra digital radio mobil 
 
1990 Sistim tes GSM kompak 
 
1992 Sistim monitoring radio digital panggancangna 
 
1993 Pangetes radio kompak munggaran kalayan simulasi stasion dasar 
 
1995 Pakakas transmisi nu disadiakeun keur proyék pilot DAB panggedéna sadunya

Tumbu luar 
 Loka ramat pausahaan

Pausahaan sémikonduktor keur pakakas